**Rámcová dohoda o príprave a dovoze stravy**

uzatvorená v zmysle § 269 ods. 2 zákona č. 513/1991 Zb. Obchodný zákonník v platnom znení („ďalej len „Obchodný zákonník“) a ustanovení zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len *“zmluva“)* medzi nasledovnými zmluvnými stranami:

**Objednávateľ** Domov dôchodcov a domov sociálnych služieb HRON

 (DD a DSS HRON) ŠKN 19/III, Dubová, 976 97 Nemecká

**Zastúpenie:** Ing. Margita Šurábová, riaditeľka

**bankové spojenie:** Štátna pokladnica Bratislava

**číslo účtu:** IBAN SK29 8180 0000 0070 0039 6633

**IČO***:* 37827146

**(ďalej len „objednávateľ“)**

**a**

**Poskytovateľ**

**Názov:**

**So sídlom:**

**IČO:**

**Bankové spojenie:**

**Zastúpený:**

**(ďalej len „poskytovateľ“)**

**Článok I**

**Úvodné ustanovenie**

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“). Objednávateľ na obstaranie predmetu tejto zmluvy použil postup verejného obstarávania –zákazka s nízkou hodnotou.

**Článok II**

**Predmet zmluvy**

1. Predmetom zmluvy je úprava práv a povinností poskytovateľa a objednávateľa pri zabezpečovaní stravovania pre 50 prijímateľov sociálnej služby a 25 zamestnancov DD a DSS HRON. Poskytovateľ zabezpečí pre objednávateľa počas doby trvania tejto zmluvy poskytovanie:

a) celodennej racionálnej stravy pre prijímateľov sociálnej služby, ktorá pozostáva z raňajok, desiaty, obeda, olovrantu a večere,

b) celodennej diabetickej stravy pre prijímateľov sociálnej služby, ktorá pozostáva z raňajok, desiaty, obeda, olovrantu, večere a druhej večere,

c) hlavného jedla pre zamestnancov do každej zmeny v nepretržitej prevádzke,

d) vhodného nápoja k raňajkám, obedom, večeriam a pitného režimu pre prijímateľov

 sociálnej služby.

1. Poskytovateľ za zaväzuje, že zabezpečí vo vlastnom mene, na vlastný účet, riadne a včas pre objednávateľa predmet zmluvy v súlade s platnými právnymi predpismi a touto zmluvou.
2. Objednávateľ sa zaväzuje v rozsahu a spôsobom uvedeným v tejto zmluve platiť poskytovateľovi dojednanú cenu za poskytnuté služby.
3. Službou sa na účely tejto zmluvy rozumie:
4. Zabezpečenie prípravy celodennej racionálnej a diabetickej stravy pre prijímateľov sociálnej služby DD a DSS HRON poskytovateľom v dohodnutej kvalite, rozsahu a cene na základe požiadaviek objednávateľa vrátane vhodného nápoja resp. pitného režimu a ich doručenie v termínoch a na miesto určené objednávateľom.
5. Zabezpečenie prípravy hlavného jedla pre zamestnancov do každej zmeny v nepretržitej prevádzke DD a DSS HRON dodávateľom v dohodnutej kvalite, rozsahu a cene na základe požiadaviek objednávateľa a ich doručenie v termínoch a na miesto určené objednávateľom.
6. Doprava na miesto plnenia predmetu zmluvy.
7. Strava bude dodávaná denne vrátane sobôt, nedieľ a štátnych sviatkov v počte a druhu podľa aktuálnej potreby objednávateľa.
8. Strava bude pripravovaná s vhodnou pestrosťou a s prispôsobením na cirkevné sviatky. Jedálny lístok bude zostavovaný tak, aby strava spĺňala všetky dietetické, energetické a výživové hodnoty podľa Zákona č. 103/2015 Z. z.Úplné znenie zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov. Jedlá sa nebudú opakovať v rozmedzí 3 týždňov. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Varnice, termoboxy a iné prepravné nádoby budú umývané v zmysle HACCP v priestoroch poskytovateľa stravy.
9. Spolu s raňajkami je pripravovaná a dodávaná aj desiata a spolu s obedmi aj olovranty.
10. Objednávateľ nahlasuje aktuálny počet stravníkov deň vopred pred prípravou stravy poskytovateľom.

**Článok III**

**Miesto, spôsob a termín plnenia predmetu zmluvy**

1. Prípravu a dovoz stravy zabezpečuje poskytovateľ nepretržite do sídla objednávateľa ŠKN 19/III, Dubová, 976 97 Nemecká.
2. Strava bude pripravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do DD a DSS HRON v určených časových rámcoch:
3. raňajky a desiata v čase od 06:00 do 06:30 hod.,
4. obed a olovrant v čase od 09:50 do 10:10 hod,
5. večera a druhá večera v čase od 16:00 do 16:30 hod.
6. Poverenou osobou objednávateľa za hlásenie počtu stravníkov a času nahlasovania a odhlasovania stravy pre jednotlivé dni je ............................., t.č.:
7. Osobou poverenou konať za poskytovateľa v rozsahu tejto zmluvy je ..................... t.č.:
8. Termín plnenia je12 mesiacov od nadobudnutia účinnosti zmluvy.

**Článok IV**

**Cena a platobné podmienky**

1. Celková cena za poskytnuté služby počas trvania tejto zmluvy neprekročí sumu:
* bez DPH: ..................... EUR
* DPH .... %: ..................... EUR
* s DPH: ..................... EUR, slovom: ...................................................... EUR.
1. Celková cena je uvedená aj v prílohe č. 1 tejto zmluvy a zahŕňa v sebe aj všetky materiálové, osobné, dopravné, režijné a prípadné všetky ostatné náklady súvisiace s dodaním predmetu zákazky, resp. s plnením predmetu zmluvy.
2. Hodnota celodennej racionálnej stravy pre prijímateľov sociálnej služby je ....... EUR s DPH, z toho náklady na suroviny predstavujú ....... EUR s DPH a režijné náklady na prípravu a dovoz stravy predstavujú ....... EUR s DPH.
3. Hodnota celodennej diabetickej stravy pre prijímateľov sociálnej služby je ....... EUR s DPH, z toho náklady na suroviny predstavujú ....... EUR s DPH a režijné náklady na prípravu a dovoz stravy predstavujú ....... EUR s DPH.
4. Hlavné jedlo pre zamestnancov je v cene ....... EUR s DPH. Dohodnutá cena je stanovená v súlade so zákonom č. 18/1996 Z. z. o cenách v znení neskorších predpisov.
5. Percentuálne rozpočítanie ceny na jednotlivé zložky celodennej stravy je uvedené v prílohe č. 1 tejto zmluvy.
6. Zmluvne dohodnutú cenu je možné meniť v prípade ak sa mení cena DPH. Zmluvne dohodnutá cena sa mení písomne uzatvoreným dodatkom k zmluve.
7. Poskytovateľ vystaví objednávateľovi za každý ukončený kalendárny mesiac faktúru podľa skutočne odobratého množstva:
* za jedlá pre zamestnancov,
* za náklady na suroviny pre prijímateľov sociálnej služby,
* za režijne náklady pre prijímateľov sociálnej služby,

a to do 10. dňa nasledujúceho kalendárneho mesiaca plnenia predmetu zmluvy poskytovateľom. Faktúra je splatná do 30 dní odo dňa doručenia faktúry objednávateľovi.

1. Každá faktúra poskytovateľa musí mať náležitosti daňového dokladu podľa platných právnych predpisov. Faktúry budú doručované v jednom vyhotovení na adresu objednávateľa uvedenú v záhlaví tejto zmluvy.
2. Objednávateľ uhradí poskytovateľovi faktúru bezhotovostne v lehote splatnosti na bankový účet poskytovateľa uvedený v záhlaví tejto zmluvy.
3. Objednávateľ neposkytuje poskytovateľovi žiadne preddavky ani zálohové platby.
4. Poskytovateľ sa zaväzuje bezodkladne oboznamovať objednávateľa so všetkými skutočnosťami, ktoré majú vplyv alebo môžu mať vplyv na plnenie predmetu zmluvy.

**Článok V**

**Práva a povinnosti zmluvných strán**

1. Objednávateľ je povinný:
	1. Objednať u poskytovateľa prípravu a dovoz stravy na nasledujúci deň vždy jeden deň vopred do 13:00 hodiny.
	2. Objednať u poskytovateľa prípravu a dovoz stravy na sobotu, nedeľu, pondelok vždy do piatku do 13:00 hodiny.
	3. Bezodkladne nahlásiť nepredvídateľné zmeny v počte a druhu stravy na kontakt ...............................
	4. Nahlásiť počet a druh stravy z týždenného jedálneho lístka vždy pri dodržaní dohodnutého času vo forme:
* počet prijímateľov sociálnej služby odoberajúcich celodennú racionálnu stravu na  príslušný kalendárny deň,
* počet prijímateľov sociálnej služby odoberajúcich celodennú diabetickú stravu na  príslušný kalendárny deň,
* počet zamestnancov odoberajúcich hlavné jedlo, čas odberu hlavného jedla, druh vybraného jedla.
1. Poskytovateľ je povinný:

2.1 Zabezpečovať prípravu a dovoz stravy v súlade so všeobecne platnými právnymi predpismi, podľa platných receptúr, s dodržaním hygienických predpisov a noriem spotreby surovín.

2.2 Zostavovať a predkladať objednávateľovi jedálne lístky s možnosťou pripomienkovania zo strany objednávateľa na nasledujúci týždeň. Návrh týždenného jedálneho lístka bude objednávateľovi doručený vždy týždeň pred jeho platnosťou, najneskôr v utorok. Konečná a aktuálna podoba jedálneho lístka musí byť vyhotovená v dvoch variantoch tak, aby bol možný výber jedál zo strany klientov.

2.3 Zabezpečovať údržbu a hygienu varníc a vozidiel na dovoz pripravovanej stravy tak, aby boli vylúčené zdravotné riziká a sekundárna kontaminácia dodávanej stravy.

2.4 Zabezpečovať pre objednávateľa likvidáciu biologicky rozložiteľného kuchynského odpadu.

2.5 Poskytovateľ sa zaväzuje dodržiavať stravný limit v mesiaci. Prehľad energetických a nutričných hodnôt v mesiaci a spotreby za skupiny stravníkov sú evidované u poskytovateľa.

2.6 Poskytnúť objednávateľovi v prípade mimoriadnej udalosti dodávku stravy v rozsahu podľa tejto zmluvy na dohodnuté miesto.

2.7 Oznámiť zmeny jedálneho lístka objednávateľovi bezodkladne po ich uskutočnení.

**Článok VI**

**Zmluvné pokuty a sankcie**

1. V prípade poskytnutia neúplnej alebo nekvalitnej služby a v prípade neposkytnutia objednanej služby má objednávateľ právo uplatniť voči poskytovateľovi zmluvnú pokutu vo výške 750 EUR za každé porušenie zmluvnej povinnosti jednotlivo. Uplatnením zmluvnej pokuty podľa predchádzajúcej vety nezaniká objednávateľovi nárok na náhradu škody.
2. V prípade, ak poskytovateľ nezabezpečí dovoz stravy v časoch podľa čl. III ods. 2. tejto zmluvy, zaplatí objednávateľovi zmluvnú pokutu v sadze 100,00 EUR za každé jedno takéto porušenie svojej povinnosti.
3. Poskytovateľ poskytne objednávateľovi zľavu formou odpočítanej hodnoty zmluvnej pokuty v preukázanej výške vo faktúre za príslušný mesiac, kedy došlo k porušeniu a ktorá bude osobitne vyznačená ako odpočítaná položka.
4. V prípade vzniku niektorého z dôvodov na odstúpenie od zmluvy, uvedených v čl. VII bod 7. písm. a) alebo b) zmluvy je okrem odstúpenia od zmluvy, poskytovateľ povinný zaplatiť objednávateľovi zmluvnú pokutu vo výške 25% z celkovej maximálnej zmluvnej ceny podľa čl. IV ods. 1. zmluvy.
5. V prípade omeškania objednávateľa s platením faktúry za dodanú službu zaplatí objednávateľ poskytovateľovi zmluvnú pokutu vo výške 0,05% z nezaplatenej čiastky za každý deň omeškania.
6. Opakované poskytnutie neúplnej, alebo nekvalitnej služby zakladá objednávateľovi právo na odstúpenie od zmluvy.

**Článok VII.**

**Doba trvania zmluvy a zánik zmluvy**

1. Zmluva sa uzatvára na dobu určitú, a to na 12 mesiacov odo dňa nadobudnutia jej účinnosti alebo do vyčerpania finančného limitu uvedeného v čl. IV ods. 1. podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu.
3. Túto zmluvu je možné ukončiť písomnou dohodou zmluvných strán.
4. Objednávateľ je oprávnený odstúpiť od tejto zmluvy z dôvodov podstatného porušenia zmluvných záväzkov poskytovateľa.
5. Poskytovateľ môže vypovedať zmluvu ak objednávateľ je v omeškaní s úhradou ceny poskytovateľovi za plnenie predmetu zmluvy. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú najmä nasledovné skutočnosti:
8. poskytovateľ opakovane (minimálne 5x) bude v omeškaní s riadnym plnením predmetu zmluvy v dohodnutých termínoch uvedených v čl. III bod 2.,
9. poskytovateľ opakovane (minimálne 3x) poruší povinnosti zabezpečovať dodávku stravy v kvalite a množstve stanovenej objednávateľom, poruší povinnosť zabezpečovať hygienicky nezávadnú stravu, alebo ak dodaná strava nezodpovedá podmienkam stanovench všeobecne záväznými predpismi Slovenskej republiky,
10. poskytovateľ podal na seba návrh na vyhlásenie konkurzu,
11. bol podaný návrh na vyhlásenie konkurzu voči poskytovateľovi treťou osobou, pričom poskytovateľ je platobne neschopný, alebo je v situácii, ktorá odôvodňuje začatie konkurzného konania,
12. bol na majetok poskytovateľa vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
13. poskytovateľ vstúpil do likvidácie alebo bola naňho zriadená nútená správa.

 Pri odstúpení od zmluvy zostávajú zachované z nej vyplývajúce práva a povinnosti

 zmluvných strán do dňa účinnosti odstúpenia. Zmluvné strany sú povinné vyrovnať

 všetky pohľadávky a záväzky vzniknuté do dňa účinnosti odstúpenia od zmluvy.

**Článok VIII.**

**Záverečné ustanovenia**

1. Táto Zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia na webovom sídle objednávateľa.
2. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
3. Právne vzťahy zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
4. Túto zmluvu je možné meniť písomnými dodatkami podpísanými oboma zmluvnými stranami, pričom tieto dodatky budú tvoriť neoddeliteľnú časť tejto zmluvy.
5. Neoddeliteľnou súčasťou tejto zmluvy je príloha č. 1 - Opis predmetu zákazky.
6. Zmluva je vyhotovená v dvoch rovnopisoch, z ktorých jeden obdrží poskytovateľ a jeden objednávateľ
7. Zmluvné strany prehlasujú, že ustanoveniam tejto zmluvy porozumeli čo do obsahu i rozsahu, zmluva vyjadruje ich slobodnú vôľu, na znak čoho k nej pripojujú podpisy.

V ........................, dňa .................... V ...................., dňa ...................

Za objednávateľa: Za poskytovateľa:

............................................. ....................................................

Príloha č.1. Opis predmetu zákazky

Predmetom zákazky je zabezpečenie stravovania (príprava a dovoz) pre prijímateľov sociálnej služby a zamestnancov DD a DSS HRON denne vrátane sobôt, nedieľ a štátnych sviatkov v počte a nominálnej hodnote nasledovne:

Predpokladaný počet jedál **racionálna strava** na obdobie zmluvy pre prijímateľov sociálnej služby je 73 000 ks/rok v členení:

* raňajky: 40 ks/ deň, spolu: 14 600 ks,
* desiata: 40 ks/ deň, spolu: 14 600 ks,
* obed: 40 ks/ deň, spolu: 14 600 ks,,
* olovrant: 40 ks/ deň, spolu: 14 600 ks,
* večera: 40 ks/ deň, spolu: 14 600 ks.

Predpokladaný počet jedál **diabetická strava** na obdobie zmluvy pre prijímateľov sociálnej služby je 21 900 ks/rok v členení:

* raňajky: 10 ks/ deň, spolu: 3 650 ks,
* desiata: 10 ks/ deň, spolu: 3 650 ks,
* obed: 10 ks/ deň, spolu: 3 650 ks,
* olovrant: 10 ks/ deň, spolu: 3 650 ks,
* večera: 10 ks/ deň, spolu: 3 650 ks,
* druhá večera: 10 ks / deň, spolu: 3 650 ks.

Predpokladaný počet hlavných jedál na obdobie zmluvy **pre zamestnancov** je 2 200 ks/rok

Uvedené predpokladané počty jedál majú informatívny charakter a menia sa podľa aktuálnych požiadaviek objednávateľa.

Hodnota stravnej jednotky (náklady na suroviny) celodennej **racionálnej stravy** pre prijímateľov sociálnej služby musí byť v zmysle VZN BBSK 20/2012 vo výške od **2,50 – 3,50 EUR.** Celkové náklady na suroviny predstavujú ........ EUR v členení:

* raňajky: 20% z hodnoty stravnej jednotky t.j............EUR *(vyplní uchádzač)*
* desiata: 7% z hodnoty stravnej jednotky t.j..............EUR *(vyplní uchádzač)*
* obed: 40% z hodnoty stravnej jednotky t.j.................EUR *(vyplní uchádzač)*
* olovrant: 7% z hodnoty stravnej jednotky t.j..............EUR *(vyplní uchádzač)*
* večera: 26% z hodnoty stravnej jednotky t.j..............EUR *(vyplní uchádzač)*

Hodnota režijnych nákladov na prípravu a dovoz celodennej racionálnej stravy pre 1 prijímateľa sociálnej služby je ..........EUR. *(vyplní uchádzač)*

Hodnota stravnej jednotky (náklady na suroviny) celodennej **diabetickej stravy** pre prijímateľov sociálnej služby musí byť v zmysle VZN BBSK 20/2012 vo výške od **2,87 – 4,02 EUR.** Celkové náklady na suroviny predstavujú ........ EUR v členení:

* raňajky: 20% z hodnoty stravnej jednotky t.j..........EUR *(vyplní uchádzač)*
* desiata: 7% z hodnoty stravnej jednotky t.j............EUR *(vyplní uchádzač)*
* obed: 40% z hodnoty stravnej jednotky t.j...............EUR *(vyplní uchádzač)*
* olovrant: 7% z hodnoty stravnej jednotky t.j.............EUR *(vyplní uchádzač)*
* večere: 20% z hodnoty stravnej jednotky t.j.............EUR *(vyplní uchádzač)*
* druhá večera: 6% z hodnoty stravnej jednotky t.j..........EUR *(vyplní uchádzač)*

Hodnota režijnych nákladov na prípravu a dovoz celodennej diabetickej stravy pre 1 prijímateľa sociálnej služby je .........EUR *(vyplní uchádzač)*

Celková **hodnota** jedného hlavného jedla **pre zamestnancov** je .......... EUR *(vyplní uchádzač)*

Strava bude dodávaná denne v počte a druhu podľa aktuálnej potreby objednávateľa:

* celodenná racionálna strava
* celodenná diabetická strava
* hlavné jedlo pre zamestnancov do každej zmeny v nepretržitej prevádzky

Poskytovateľ je povinný rozdiely v stravných jednotkách v jednotlivých dňoch vyrovnať ku koncu štvrťroka tak, aby stravná jednotka bola v priemere za deň dodržaná.

Strava bude pripravovaná s vhodnou pestrosťou a s prispôsobením na cirkevné sviatky. Jedálny lístok bude zostavovaný tak, aby strava spĺňala všetky dietetické, energetické a výživové hodnoty. Jedlá sa nebudú opakovať v rozmedzí 3 týždňov. Technologické postupy prípravy stravy zodpovedajú štandardom tak, aby zostala zachovaná výživová hodnota poskytovanej stravy. Strava sa bude pripravovať zo surovín, ktoré zodpovedajú bezpečnosti potravín. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám stravovania. Varnice, termoboxy a iné prepravné nádoby budú umývané v zmysle HACCP v priestoroch dodávateľa stravy.

Pod pojmom zabezpečenie stravovania sa rozumie príprava a dovoz raňajok, desiat, obedov, olovrantov a večerí vrátane vhodného nápoja resp. pitného režimu pre prijímateľov sociálnej služby v DD a DSS HRON podľa predom odsúhlaseného jedálneho lístka a príprava a dovoz hlavného jedla pre zamestnancov DD a DSS HRON v nepretržitej prevádzke z možného výberu viacerých druhov hlavných jedál, minimálne 2 druhy.

* Návrh týždenného jedálneho lístka (pondelok až nedeľa) na odsúhlasenie s možnosťou pripomienkovania zo strany objednávateľa (v zmysle VZN BBSK 20/2012), bude objednávateľovi doručený vždy týždeň pred jeho platnosťou.
* Jedálny lístok odsúhlasený v zmysle VZN BBSK 20/2012 bude poskytovateľovi doručený dva dni po doručení návrhu týždenného jedálneho lístka (pondelok až nedeľa).
* Počet a druh stravy z týždenného jedálneho lístka si objednávateľ objednáva na základe aktuálnej potreby deň vopred v čase do 13.00 hod. Objednáva u poskytovateľa prípravu a dovoz stravy na sobotu, nedeľu, pondelok vždy do piatku do 13:00 hodiny
* Nepredvídateľné zmeny v počte a druhu stravy nahlási objednávateľ bezodkladne na kontakt ............
* Počet a druh stravy z týždenného jedálneho lístka nahlási poverený zamestnanec objednávateľa vždy pri dodržaní dohodnutého času vo forme:
* počet prijímateľov sociálnej služby odoberajúcich celodennú racionálnu stravu na  príslušný kalendárny deň
* počet prijímateľov sociálnej služby odoberajúcich celodennú diabetickú stravu na  príslušný kalendárny deň
* počet zamestnancov odoberajúcich hlavné jedlo, čas odberu hlavného jedla, druh vybraného jedla

Strava bude pripravovaná tak, aby boli dodržané podmienky stanovené pre prevoz tepelne upravenej stravy tak, aby jej teplota a čas zodpovedali požiadavkám HACCP a dovážaná do DD a DSS HRON v určených časových rámcoch:

* Raňajky a desiatu: v čase od 06:00 – 06:30 hod.
* Obed a olovrant: v čase od 09:50 – 10:10 hod.
* Večera a druhá večera v čase od 16:00 – 16:30 hod.